Pentru că suntem în Postul Paştelui o dietă bazată doar pe alimente de post ne poate ajuta să pierdem în greutate și să ajungem la silueta pe care ne-o dorim.
Dieta de post
După cum îi spune și numele, dieta de post are la bază alimente vegetale, eliminând complet orice produs de origine animală. Această dietă te ajută să scapi rapid de 5 kilograme, fără să depui un efort mult prea mare sau să te înfometezi. În timpul regimului vei avea 3 mese principale și 2 gustări, astfel încât nu vei ajunge să te lupți cu senzația de foame. Acest regim a fost creat de Cori Grămescu și este recomandat pentru o perioadă de maximum 14 zilei, potrivit perfecte.ro.
Ziua 1:
Micul dejun: salată de pătrunjel cu 2 roșii + ½ lipie de graham
Gustare: o portocală
Pranz: sote de mazare + un șnițel de soia
Gustarea 2: un morcov mare, crud
Cina: o salată: roșie, ceapă, salată verde și 50g de ciuperci la cutie
Ziua 2:
Micul dejun: 50 g cereale de ovăz cu lapte de soia
Gustare: un măr
Pranz: supă cremă de legume și salată de vinete pe ardei gras
Gustarea 2: 40 g de nuci crude
Cina: un dovlecel la grătar cu mujdei de usturoi
Ziua 3:
Micul dejun: 2 felii de pâine integrală cu salată de vinete
Gustare: 2 kiwi mici
Pranz: ciuperci la grătar + amestec de legume congelate
Gustarea 2: un ardei capia
Cina: un bol de supa de roșii
Ziua 4:
Micul dejun: salată de pătrunjel cu 2 roșii + ½ lipie de graham
Gustare: salată de fructe (măr, portocală, kiwi)
Pranz: ghiveci de legume (morcov, vinete, dovlecel, țelină)
Gustarea 2: o mână de migdale crude
Cina: salată de crudități cu lămâie stoarsă
Ziua 5:
Micul dejun: două felii de pâine integrală cu fasole bătută + o roșie
Gustare: 2 mandarine mici
Pranz: un bol de ciorbă de legume și 200 g mâncare de linte
Gustarea 2: 2 morcovi cruzi
Cina: 200 sote de spanac + gogoșar murat